পুলিশ নিহতের লাশ উদ্ধার করে মর্গে পাঠিয়েছে। স্থানীয় গ্রামবাসী ও পুলিশ জানায়, স্বামী পরিত্যক্তা শাহানারা খাতুন তার বাবার বাড়ি ফিংড়ি এলাকায় রাস্তার পাশে বসবাস করতো। সে সেখানে স্থানীয় ইউনিয়ন পরিষদে রাস্তা সংস্কারের কাজ করতো। সোমবার বেলা ১১টার দিকে সে কাজে না আসায় সহকর্মীরা তার বাড়িতে খুঁজতে  যায়। এ সময় সেখানে তার ঘরের মধ্যে খাটের ওপর মৃতদেহ পড়ে থাকতে দেখে। পুলিশ খবর পেয়ে তার লাশ উদ্ধার করে। সাতক্ষীরা সদর থানার পুলিশ পরিদর্শক (তদন্ত) রতন শেখ জানান, তাকে দুর্বৃত্তরা পালাক্রমে ধর্ষণের পর হত্যা করেছে বলে ধারণা করা হচ্ছে। এ ঘটনায় একটি মামলা হয়েছে।